Document ID: 31996R1253

ΚΑΝΟΝΙΣΜΟΣ (ΕΚ) αριθ. 1253/96 ΤΟΥ ΣΥΜΒΟΥΛΙΟΥ της 27ης Ιουνίου 1996 για την τροποποίηση του κανονισμού (ΕΚ) αριθ. 3059/95 σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων όσον αφορά ορισμένα γεωργικά και βιομηχανικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι κατά το 1996 η παραγωγή στην Κοινότητα ορισμένων βιομηχανικών προϊόντων και προϊόντων αλιείας θα εξακολουθήσει να μην επαρκεί για την κάλυψη των αναγκών των μεταποιητικών βιομηχανιών της Κοινότητας 7 ότι, συνεπώς, ο εφοδιασμός της Κοινότητας με τα συγκεκριμένα προϊόντα θα εξαρτηθεί κατά μη αμελητέο ποσοστό από εισαγωγές προελεύσεως τρίτων χωρών 7 ότι είναι σκόπιμο να αντιμετωπιστούν αμελλητί οι πλέον επείγουσες ανάγκες εφοδιασμού της Κοινότητας με τα εν λόγω προϊόντα, και μάλιστα με τους ευνοϊκότερους δυνατούς όρους 7
ότι, για ορισμένα γεωργικά και βιομηχανικά προϊόντα, το Συμβούλιο άνοιξε με τον κανονισμό (ΕΚ) αριθ. 3059/95 (1), κοινοτικές δασμολογικές ποσοστώσεις για το 1996 7 ότι είναι σκόπιμη αφενός, η αύξηση των ποσοτήτων για το γυαλί με μορφή λεπτών κόκκων (αύξων αριθμός 09.2867) και για τις ακίδες από πίλημα (αύξων αριθμός 09.2894) και αφετέρου, το άνοιγμα, από 1ης Ιουλίου 1996, νέων κοινοτικών δασμολογικών ποσοστώσεων με μηδενικό δασμό για ποσότητες μέχρι τις καθορισμένες, χωρίς να θίγονται η ισορροπία των οικείων αγορών καθώς και η εκκίνηση ή ανάπτυξη της κοινοτικής παραγωγής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΚ) αριθ. 3059/95, ο πίνακας του παραρτήματος τροποποιείται ως εξής:
1. τα κείμενα έναντι των αριθμών 09.2867 και 09.2894 αντικαθίστανται από τα κείμενα που εμφαίνονται στο παράρτημα του παρόντος κανονισμού 7
2. προστίθενται οι αριθμοί 09.2701, 09.2791, 09.2933, 09.2934, 09.2935, 09.2936, 09.2937, 09.2938, 09.2939 και τα αντίστοιχα κείμενα όπως εμφαίνονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 27 Ιουνίου 1996.

Labels: 3
1
6